BK Žabiny Brno

BK Žabiny Brno Klubové údajeVznik  1993Generálny manažér  Radek Šír Tréner  Viktor PrušaKlubové farby    zelená a oranžováLigy  ŽBL  Euroliga, Eurocup Hala Hala Rosnička (2 000 miest) BrnoSezóna 2022/23 2. miesto v lige1. miesto v Českom poháriNajväčšie úspechy  víťaz EuroLigy FIBAmajster ČR (14x) víťaz Českého pohára (20x)Web  www.bkzabiny.cz
BK Žabiny Brno (oficiálny názov: Basketbalový klub Žabiny Brno) je český ženský basketbalový klub, ktorý sídli v brnenskej štvrti Žabovřesky v Juhomoravskom kraji a pôsobí v Ženskej basketbalovej lige. Klub bol založený v roku 1993 pod názvom SK Žabovřesky. Založili ho spoločne vtedajší manažér klubu Jiří Hamza a tréner a bývalý úspěšný český basketbalista a reprezentant Jan Bobrovský. V rekordne krátkom čase následne začal žabovřeský klub hrať už od sezóny 1993/94 ŽBL. Ide o jeden z najúspešnejších klubov v histórii českého ženského basketbalu. Má na konte 14 titulov majsteriek ČR, 18 víťazstiev v českom pohári a tiež jedno víťazstvo v najprestížnejšej európskej klubovej súťaži, v Eurolige v roku 2006.

Mládežnické oddiely pôsobia pod hlavičkou Športovej školy loptových hier, z. s. Brno.

Logom klubu je kruhový znak s bielym pozadím, v ktorom je žaba rosnička, znak vychádza z rovnomenného názvu haly klubu, ktorá sa nachádza v Brne-Žabovřeskoch.

 Historické názvy 
 1993 – BK Drakr Žabovřesky (Basketbalový klub Drakr Žabovřesky)
 1994 – BK IMOS Žabovřesky (Basketbalový klub IMOS Žabovřesky)
 1997 – BK IMOS Gambrinus Žabovřesky (Basketbalový klub IMOS Gambrinus Žabovřesky)
 1999 – BK Gambrinus Brno - Žabovřesky (Basketbalový klub Gambrinus Brno - Žabovřesky)
 2000 – BK Gambrinus BVV Brno (Basketbalový klub Gambrinus Brněnské veletrhy a výstavy Brno)
 2001 – Gambrinus Brno
 2002 – Gambrinus JME Brno
 2005 – Gambrinus SIKA Brno
 2009 – Frisco Sika Brno
 2011 – Frisco Brno
 2012 – BK IMOS Brno (Basketbalový klub IMOS Brno)
 2014 – BK Žabiny Brno (Basketbalový klub Žabiny Brno)
 2016 – BK Handicap Brno (Basketbalový klub Handicap Brno)
 2017 – Basket Žabiny Brno
 2018 – BK Žabiny Brno (Basketbalový klub Žabiny Brno)

 História 
Žabiny sa  ako jeden zo štyroch českých tímov v extralige po kontumačnej výhre nad Slaviou Praha kvalifikovali na Federálny pohár v basketbale žien, ktorý sa konal v januári 2024 v Piešťanoch. Vo štvrťfinále zdolali tím ŠBK Šamorín, v semifinále vyhrali nad Levharticami Chomutov, na záver vo finále porazili Piešťanské Čajky v pomere 85:64 a obhájili tak zisk titulu z ročníka 2023.

 Úspechy klubu 
 Domáce súťaže 
  Ženská basketbalová liga
 14× víťaz (1995/96 až 2007/08, 2009/10)
 8× 2. miesto (1994/95, 2008/09, 2010/11 až 2013/14, 2018/19, 2021/22)
 2× 3. miesto (1993/94, 2020/21)

 Český pohár v basketbale žien
 20× víťaz 1995/96 až 2008/09, 2012/13, 2016/17, 2019/20, 2021/22 až 2023/24
 * 3× 2. miesto (2010 až 2012)

 Medzinárodné súťaže 
 Euroliga v basketbale žien
 1× víťaz (2005/06)
 2× 2. miesto (2005 a 2008)
 2× 3. miesto (2000 a 2003)
 2× 4. miesto (2001 a 2004)

 EWBL
 1× víťaz (2021/22)

 Federálny pohár
 2× víťaz (2023, 2024)

Klub zaznamenal rekordnú sériu 256 víťazných zápasov v rade v ŽBL. Trvala 9 rokov a 3 dni, od 7. februára 1998 do 10. februára 2007, a ohraničili ju dve porážky od basketbalistiek ZVVZ USK Praha. 4. apríla 2009 basketbalistky Gambrinusu SIKA Brno po trinástich majstrovských tituloch v rade za sebou skončili na druhom mieste, keď vo finálovej sérii podľahli tímu ZVVZ USK Praha 2:3 na zápasy.

 Referencie 

 Externé odkazy 

 Oficiálna stránka klubu

Kategória:České basketbalové kluby
Kategória:Šport v Brne
Kategória:Organizácie založené v 1993